Vištyčio herbas

Vištyčio herbas – pagrindinis Vištyčio miestelio ir Vištyčio seniūnijos (Vilkaviškio rajono savivaldybė) heraldikos atributas.

 Aprašas 

Raudoname skydo lauke sidabrinis vienaragis su auksiniu ragu ir kanopomis, liežuvis – raudonas. Uodega – pakelta aukštyn, asilo tipo.

 Simbolika 

Vištyčio herbui XVI a. parinktas vienaragis leidžia manyti, kad tuo metu miesto globėja turėjusi būti Švč. Mergelė Marija, mat herbas suteiktas rugsėjo 8 d. – Švč. Mergelės Marijos Gimimo dieną. Vienaragis viduramžiais buvo vienas Marijos simbolių, taip pat pavaizduotas Merkinės herbe.

 Istorija 

1570 m. rugsėjo 8 d., globėjos Švč. Mergelės Marijos gimimo šventės – Šilinės dieną ATR valdovas Žygimantas Augustas patvirtino Vištyčio herbą (seniausias Sūduvoje) ir suteikė miesto teises.Vištytis miestelis.  Lithuaniainworld.lt (tikrinta 2023-05-04). Privilegijos originalas nežinomas, išliko tik jos įrašas Lietuvos Metrikoje, kuri dabar saugoma Rusijos valstybiniame senųjų aktų archyve Maskvoje.Vištyčio miesto heraldika. Geocities.ws (tikrinta 2023-05-04).

1999 m. gegužės 3 d. herbą dekretu Nr. 421 patvirtino prezidentas Valdas Adamkus. Herbo etalono autorius – dailininkas Bronius Leonavičius.

 Šaltiniai 

Herb
Kategorija:1999 m. patvirtinti Lietuvos gyvenviečių herbai
Kategorija:Vilkaviškio rajono savivaldybės gyvenviečių herbai
Kategorija:Lietuvos miestelių herbai